230 



Naaletræer, navnlig Podocarpus nnbigena*) med læder- 

 agtige , næsten segldannede Blade. Langs med Randen 

 og i Bunden af disse Skove voxe mange velbekjendte 

 Planteformer som: Berberisser (B. trigona, B. rotundi- 

 folia), af hvis Bær Indianerne tilberede en berusende 

 Drik, Hieracier, Kløverarter, Geranier, Anemoner, Vikker 

 og Lathyrusarter. Endelig er man naaet op til det høieste 

 beboede Sted i de sydlige Ander, Dalen ved Antuco ('^), 

 der strækker sig omtrent 7 Timers Reise fra Vest til Øst 

 og ved Laxastrømmen er gjennemskaaren i to lige Dele. 

 Landsbyen Antuco ligger malerisk lænet op til en høi 

 oventil skovklædt Fjeldvæg, og længere tilbage taarne Bjer- 

 gene sig bestandig høiere iveiret, indtil Udsigten be- 

 grændses af Pico de Pilques stolte Klippetop, Silla Ve- 

 ludos takkede Gletschere og Vulkanens mørke Kegle. Her 

 hersker et behageligt tempereret Klima; Thermometret 

 viser om Sommeren ofte 25^0, og om Vinteren ligger 

 Sneen kun en meget kort Tid. Jorden er paa mange 

 Steder frugtbar, og Hveden giver undertiden 80 Fold; 

 men Æble-, Pære- og Ferskentræerne, der have udbredt 

 sig i saadan Mængde, at de danne hele Skove, give 

 sjelden gode Frugter , saa at disse kun anvendes til Til- 

 beredning af Most. — Spanske Kolonister nedsatte sig 

 her 1782 for at drive Tuskhandel med de paa den østlige 

 Skraaning af Ånderne nomadiserende Pehuenche- India- 

 nere, der modtoge alle Slags Jernvarer og Glasperler og 

 herfor leverede Qvæg, Svovl, Kobber og navnlig det langs 

 med den østhge Fod af Ånderne i disse Egne saa over- 



") En anden Art af denne Slægt (P. andina), der danner Skove i 

 Dalen Quillai-Leuvu, ikke langt fra Antuco, minder ved Bladenes 

 Form om Taxen. 



